|  |
| --- |
|   **TRANSFORMACIONS SOCIALS S.XIX** |

|  |
| --- |
|  PRIMERES REVOLTES POPULARS |
| **Des de principis** **s. XIX**  | la **pagesia** **sense** **terra** protagonitza una sèrie de **revoltes** **espontànies** de rebel·lia ( destrucció de collites, assalt als propietaris, crema de cases... bandolerisme) que mostren: → el descontentament amb la situació que viuen,→ la formació d’ una **consciència** **de** **classe** ( concepte que els membres d’ un grup social determinat tenen com a grup. Les classes socials no existeixen com a tal sinó a partir del moment en què tenen consciència i s’ organitzen com a grup autònom. Segons Marx són els subjectes de la Història, transformadors de les estructures socials). |
| **primeres demandes legals al camp** | * A partir de 1830 els pagesos es neguen a pagar imposts)

→ radicalització de les revoltes pageses davant el suport i els veredictes que tribunals i Estat donen a favor dels terratinents.* A la dècada de 1840 esclata a Andalusia una revolta generalitzada (crema de collites i matances de bestiar davant la fam crònica provocada per les escasses collites).
 |
| **primeres** **protestes** **obreres** | * Al llarg del 1830→ rebel·lia obrera contra la mecanització, crema de màquines, que consideren responsables de la pèrdua de llocs de treball i el descens dels jornals i que es coneix com **Ludisme** ( revoltes a Alcoi, 1821 i incendi del Vapor Bonaplata a Barcelona, 1835). Realment amaguen el descontentament amb el repartiment desigual de beneficis i salaris i la necessitat de canviar les relacions de treball fent servir l’ únic recurs que tenien: la unitat d’ acció i la paralització de la producció per mitjà de la vaga.
 |
| **RESULTAT→ neix el primer embrió d’ associacionisme amb un caràcter defensiu i protector.** |

|  |
| --- |
|  **PRIMERS PASSOS CAP A UN MOVIMENT OBRER**  **ORGANITZAT**  |
| **INICIS****DEL SINDICALISME** | * **Primeres associacions** amb caràcter sindical van néixer a Catalunya amb el desenvolupament de la indústria cotonera.

L’ aparició de societats obreres que es coordinaven per defensar, davant la patronal, els drets del treballador donarà pas a la creació del **primer** **sindicat** **d’** **Espanya**, la **Societat** **de** **Teixidors**, fundada a Barcelona en 1840, (federació que agrupava els treballadors del sector tèxtil) Ràpidament es crearan altres del mateix estil ( filadors, blanquejadors, tintorers...).Aquestes organitzacions funcionaven com a *societats de protecció mútua*. El seu objectiu era reivindicar unes condicions laborals i salarials millors però a més a més els treballadors pagaven una quota per sostenir una **caixa** **de** **resistència** destinada a pagar el jornal en cas de malaltia, acomiadament o vaga.Malgrat l’ oposició de la patronal, que negava el dret dels obrers a defensar col·lectivament les seves reivindicacions , i del govern, que va prohibir les associacions obreres ( 1843, època moderada), el sindicalisme experimentarà una expansió considerable. |
| **SINDICALISME DE CLASSE** | * Expansió definitiva a l’ època del **Bienni progressista ( 1854-1856)**, ja que van proliferar les agitacions socials i l’ obrerisme s’ estén cap a altres zones d’ Espanya.

Neix el **sindicalisme** **de** **classe** que consolida la **vaga** com l’ instrument més eficaç de pressió.Es va convocar a Barcelona la **primera** **vaga** **general** en **1855**. La forta repressió de les autoritats contra els manifestants va impulsar un moviment de solidaritat entre els treballadors de totes les empreses. Demanaven: * llibertat d’ associació,
* un horari fix de treball i
* la formació d’ una comissió mixta d’ obrers i patrons per resoldre els conflictes laborals.

Hi hagué fortes represàlies: * es varen prohibir les associacions obreres,
* es va declarar l’ estat de setge,
* executaren els líders, però començaran a establir-se els primers acords entre els obrers i la patronal.

 Tanmateix les formules obreres encara estaven lluny del sindicalisme modern i actuaven amb un *fort component de corporació gremial.*Mentre, davant la ineficàcia de les desamortitzacions, es produiran revoltes agràries de forma continuada, i un moviment generalitzat d’ ocupació de terres a Andalusia, a Aragó i a Castella. Les terres s’ ocupaven de forma il·legal, es cremaven els registres notarials de la propietat i s’ enfrontaven a l’ autoritat. |

|  |
| --- |
|  LA REORGANITZACIÓ DEL MOVIMENT OBRER |
|  L’ ARRIBADA DE L’ INTERNACIONALISME |
| * Es produeix **durant el Sexenni Revolucionari** ( 1868-1874)→ davant la tolerància política les forces obreres sortiran de la clandestinitat i es va expandir un **moviment obrer organitzat** Les idees marxistes i anarquistes arribaran a Espanya i es crearan els primers nuclis vinculats a la **Primera Internacional –AIT-** ( organització obrera de caràcter supranacional creada per Karl Marx en Londres en 1864 amb la finalitat de coordinar la lluita obrera . Va estar marcada pels enfrontaments entre Marx i Bakunin).
* L’ AIT va ser coneguda a Espanya a partir de la visita de *Giuseppe Fanelli*, enviat per Bakunin, en 1868. A Madrid i a Barcelona crearà els primers nuclis de seguidors , en els que va difondre els ideals bakunistes com si fossin de l’ AIT ( supressió de l’ Estat, col·lectivització, apoliticisme...). Aquests principis contribuiran a l’ **expansió i arrelament de l’ anarquisme entre el proletariat català i la pagesia andalusa**.
* Al Congrés de Barcelona de 1870 es va fundar la **Federación Regional Española (FRE) de l’ AIT** que va aprovar:

 → el recurs de la vaga com a mitjà d’ acció, → la necessitat de preparar els obrers per a la revolució social, →la no participació en la reforma política ( apoliticisme).* En 1871, l’ arribada de *Paul Lafargue*, gendre de Marx, impulsarà la difusió de les idees marxistes i la creació d’ un grup de seguidors a Madrid que fan campanya defensant la necessitat dels obrers de conquerir el poder polític. Les discrepàncies entre aquest dos corrents internacionalistes culminarà amb l’ expulsió del grup madrileny de la (FRE) i amb la fundació en 1872 de la **Nueva Federación Madrileña de carácter clarament marxista.**
* Amb el règim de la Restauració, 1874, serà declarada il·legal tindrà que organitzar-se en la clandestinitat.
 |
|  **ANARQUISTES** |
| * La proliferació d’ atemptats accentuarà la divisió dels anarquistes entre:

→ els partidaris de continuar l’ acció directa, acció violenta,→ els partidaris de l’ acció de masses, que plantegen la revolució social com a objectiu però prioritzen la formació d’ organitzacions sindicalistes. Aquesta tendència anarcosindicalista triomfarà a Catalunya.Al segle XX donarà lloc a la creació de dos grans sindicats: **SOLIDARITAT OBRERA (1907) i la CENTRAL NACIONAL DE TREBALLADORS (CNT,1910).** |
|  SOCIALISTES |
| * De les agrupacions socialistes de marcat caràcter marxista sorgirà el **PARTIDO SOCIALISTA OBRERO ESPAÑOL (PSOE, 1879)**, fundat per **Pablo Iglesias**. De tendència marxista es declarava obrerista i era partidari de la revolució social. Defensava una sèrie de reformes socials com el dret d’ associació, reunió i manifestació, el sufragi universal, la reducció de l’ horari laboral, la prohibició del treball infantil...el partit es va afiliar a la **Segona Internacional** i al 1910 va aconseguir el primer diputat a les Corts.
* El **PSOE** impulsarà l’ aparició d’ un sindicat socialista, la **UNIÓ GENERAL DE TREBALLADORS (UGT, 1888),** que responia al model de sindicat de masses, ja que agrupava tots els sectors de la producció i s’ organitzava en seccions d’ oficis a cada localitat. Es va declarar independent de la política però per ideologia estava molt vinculat als socialistes. Defensava un programa motl reivindicatiu de millores laborals defensant: la necessitat de la negociació col·lectiva entre obrers i patrons i el recurs de la vaga.
 |